Ինչ վերաբերում է էլեկտրաաէներգիայի արտադրության համակարգերին, ապա, ինչպես նշել է Գերա Սևիկյանը, տվյալ բաղադրիչի առնչությամբ կայանը հավակնոտ ծրագրեր ունի: Գործնականում, լիովին կփոխարինվի ողջ ցիկլը, սկսած տուրիբիններից, գեներատորներից և վերջացրած կոնդենսատորներով, տրանսֆորմատորներով և խտարաններով, որոնք կարդիականացվեն ժամանակակից մակարդակով: Արդյունքում` ԱԷԿ ՕԳԳ զգալիորեն կբարձրանա: «Այլ երկրների փորձի հիման վրա ակնկալում ենք, որ ՕԳԳ կբարձրանա 18-20 տոկոսով: Յուրաքանչյուր տուրբինի հզորությունը կբարձրանա մինչև 226 ՄՎտ: Ընդ որում, դա կարվի առանց վառելիքի լրացուցիչ ծախսի: Կայանի կանգնեցման շրջանում հզորությունների պակասը կլրացվի այլ օբյեկտների արտադրած էլեկտրաէներգիայի հաշվին: Առավել ևս, որ հանրապետությունում եղած հզորություններն, ավելի քան բավարար են: Իհարկե, արդիականացման շրջանում կայանը կկրի որոշակի ֆինանսական կորուստներ, քանի որ ԱԷԿ-ում էլեկտրաէներգիայի արտադրությունն զգալիորեն կկրճատվի: Այդ համատեքստում ԱԷԿ-ն ակնկալում է կայանի էլեկտրաէներգիայի 1 կՎտ/ժ սակագնի ավելացում 1-2 դրամով: